paragraph_text: Snežana Đurišić (srpski: Снежана Ђуришић; Gornji Milanovac, 6. lipnja 1959.), srpska pjevačica narodne glazbe. Prvu ploču snimila je 1969. godine, kada joj je bilo deset godina. Glazbeni krugovi smatraju je jednom od najtalentiranijih i najboljih pjevačica narodne glazbe u Srbiji, a tijekom karijere od obožavatelja i publike dobila je epitet "kraljica narodne glazbe". Snimila je preko četrdeset nosača zvuka i otpjevala istaknute hitove: Imena mi mog, Kuće male, Odakle si, sele, Srna, Kleo se, kleo, Pričaj mi, pričaj, Učiniću sve, Lepi moj, Isplači se, Između mene i tebe, tama, Kiše, Noć se sprema, Mala soba tri sa tri, Sve je prošlo među nama...